عهبدولمههدی ههزار پۆستی پێ یهكلایی ناكرێتهوه كه به وهكالهت بهڕێوه دهبرێن
ئاژانس – حهسهن شهنون
ئهو وادهیه تێپهڕی كه یاسای بودجهی 2019ی عێراق دیاری كردبوو بۆ كۆتاییهێنان بهو پۆستانهی تا ئێستا به وهكالهت بهڕێوه دهبرێن و ژمارهیان زیاتر له ههزار پۆسته، ئهو كێشهیه كه به هۆیهوه حكومهت ناونراوه «واو» یهكێكی تره لهو ئهستهمانهی كه عادل عهبدولمههدیی سهرۆكوهزیران پێی چارهسهر ناكرێت كه ئێستا پهرلهمان به دوای دهرچهیهكی یاساییدا دهگهڕێت بۆ یهكلاییكردنهوهی ئهو پرسه.
30ی مانگی حوزهیرانی ڕابردوو ئهو وادەیه كۆتایی هات كه یاسای بودجه دیاری كردبوو بۆ ئهوهی سهرجهم ئهو پۆستانه یهكلایی بكرێنهوه كه به وهكالهت بهڕێوه دهبرێن بۆیه پهرلهمان بڕیاری دا كه تهمهنی وهرزی كاركردنی خۆی بۆ ماوهی مانگێك درێژ بكاتهوه تا كۆتایی بهو كێشهیه بهێنێت.
عادل عهبدولمههدی له كۆنگرهیهكی ڕۆژنامهوانیدا له 25ی حوزەیران وتی: «ههزار پۆست له عێراق به وهكالهت بهڕێوه دهبرێن له كاتێكدا له ساڵی 2008 ژمارهی ئهو پۆستانهی كه بهو شێوهیه بهڕێوه دهبران 110 پۆست بوون.»
ئهو پۆستانهی عێراق كه له ئێستادا به وهكالهت بهڕێوه دهبرێن بریتین له بریكاری وهزیر و بهڕێوهبهری گشتی و سهرۆكی دهسته و چهندین پۆستی تر كه به هۆی ململانێی نێوان لایهنه سیاسییهكانهوه تا ئێستا به كهسانی ههمیشهیی پڕ نهكراونهتهوه كه ڕكابهرییهكی تووندیان لهسهره.
عهبدولمههدی چهند مهرجێكی ئاڕاستهی پهرلهمان كردووه بۆ پڕكردنهوهی ئهو پۆستانه لهوانه دهبێت كهسانی سهربهخۆ بۆ ئهو پۆستانه بپاڵێورێن و دوور بخرێنهوه له ههژموونی سیاسی.
ڕهعد مهگسوس، ئهندامی پهرلهمانی عێراق له هاوپهیمانیی سائیرون به «ئاژانس»ی وت: «هاوپهیمانێتییهكهی ئێمه دهستبهرداری پشكهكانی بووه لهو پۆستانه و سهرۆكوهزیرانیشمان سهرپشك كردووه له پاڵاوتنی كهسانی لێهاتوو بۆ ئهو پۆستانه و حكومهتی ڕابردوو لیژنهیهكی درووست كرد تا له ڕێگهیهوه ئهو پۆستانه بهسهر لایەنه سیاسییهكاندا دابهش بكات، بهڵام شکستی هێنا لهو كارهدا.»
وتیشی: «وهزارهتی خوێندنی باڵا پشكی شێری ههیه لهو پۆستانهی به وهكالهت بهڕێوه دهبرێن كه نزیكهی 400 پۆسته له سهرۆكی زیانكۆ و ڕاگرهكاندا.»
ماوهی چهند ساڵێكه حكومهتی عێراقی به حكومهتی «واو» ناو دهبرێت ئهوهش وهك تانهلێدانێك بۆ ئهوهی زۆربهی پۆستهكانی به وهكالهت بهڕێوه دهبرێن له كاتێكدا لایهنهكان لهسهر پشكهكانیان ڕێک ناكهون بۆ ئهوهی ئهو پۆستانه بكرێنه ههمیشهیی.
عهلی بدرێری، ئهندامی پهرلهمانی عێراق له ڕهوتی حیكمه به «ئاژانس»ی وت: «دواكهوتنی پرسی یهكلاییكردنهوهی ئهو پۆستانهی به وهكالهت بهڕێوه دهبرێن پهیوهندیی به ههوڵی زۆری لایهنه سیاسییهكانەوە هەیە بۆ بهدهستهێنانی ئهو پۆستانه كه گهیشتووهته ئاستی ههڕهشهكردنی لایهنهكان له یهكتری.»
وتیشی: «بهشێك له لایهنه سیاسییهكان ئهوهندهی گرنگی بهوه دهدهن پۆستی بریكاری وهزیر و بهڕێوهبهری گشتییان دهست بكهوێت ئهوهنده ههوڵ بۆ پۆستی وهزیر نادهن تا له ڕێگهیهوه ههژموونی بڕیاری دامهزراوهكانی حكومهت بكهن و پێناچێت ئهو پۆستانهش به ئاسانی یهكلایی بكرێنهوه.»
له مانگی كانونی یهكهمی ساڵی ڕابردوودا پهرلهمانی عێراق به نووسراوی ڕهسمی حكومهتی ئاگادار كردهوه كه زانیارییان پێ بدات سهبارهت بهو پۆستانهی كه به وهكالهت بهڕێوه دهبرێن كه له ئێستادا پهنجهی تۆمهت بۆ حزبی دهعوه ڕادهكێشرێت كه له ماوهی 12 ساڵی ڕابردوودا دهستیان بهسهر پۆستی سهرۆكوەزیراندا گرتبوو بەو پێیەش زۆربهی ئهو پۆستانهیان به وهكالهت تا ئێستاش به دهستهوهیه و ئاماده نین دهستبهرداری ببن.
محهمهد غزی، ئهندامی لیژنهی یاسایی پهرلهمانی عێراق به «ئاژانس»ی وت: «كۆتاییهێنان به دۆسیهی ئهو پۆستانهی به وهكالهت بهڕێوه دهبرێن قورس و تا هێندێكیش ئهستهمه و عادل عهبدولمههدیش دهسهڵاتی تهواوی نییه بۆ كۆتاییهێنان بهو دۆسیەیه و لایهنه سیاسییهكانیش ئهو دهسهڵاتهیان نهداوهتێ.»